title: Decizia 2012/662/PESC a Consiliului din 25 octombrie 2012 de sprijinire a activităților de reducere a riscului de comerț ilicit cu arme de calibru mic și armament ușor și de acumulare excesivă a acestora în regiunea Organizației pentru Securitate și Cooperare în Europa (OSCE)

text:
               26.10.2012

               RO

               Jurnalul Oficial al Uniunii Europene

               L 297/29

         DECIZIA 2012/662/PESC A CONSILIULUI
   din 25 octombrie 2012
   de sprijinire a activităților de reducere a riscului de comerț ilicit cu arme de calibru mic și armament ușor și de acumulare excesivă a acestora în regiunea Organizației pentru Securitate și Cooperare în Europa (OSCE)
   CONSILIUL UNIUNII EUROPENE,
   având în vedere Tratatul privind Uniunea Europeană în special articolul 26 alineatul (2),
   întrucât:

               (1)

               La 15-16 decembrie 2005, Consiliul European a adoptat Strategia UE de combatere a acumulării ilicite și a traficului ilicit de arme de calibru mic și armament ușor (SALW), precum și de muniție aferentă („Strategia UE privind SALW”). Strategia respectivă a subliniat că, pentru a minimiza riscul reprezentat de comerțul ilicit de SALW și acumularea excesivă a acestora, trebuie acordată o atenție deosebită acumulărilor uriașe de SALW depozitate în Europa de Est și de Sud-Est, precum și modalităților prin care acestea sunt diseminate în zone de conflict.

               (2)

               Strategia UE privind SALW identifică printre obiectivele sale înlesnirea unui multilateralism eficient de instituire a unor mecanisme, fie ele internaționale, regionale sau în cadrul Uniunii și al statelor membre ale acesteia, care să împiedice furnizarea și proliferarea cu caracter destabilizator de SALW și muniție aferentă. În planul său de acțiune, strategia identifică Organizația pentru Securitate și Cooperare în Europa (OSCE) drept una dintre organizațiile regionale cu care ar trebui dezvoltată cooperarea. În special, aceasta cuprinde dispoziții specifice privind sprijinul care urmează să fie acordat acțiunii OSCE de combatere a traficului ilicit de SALW și de muniție aferentă și de distrugere a stocurilor excedentare ale statelor OSCE participante („state participante”).

               (3)

               Statele participante au adoptat la 24 noiembrie 2000 documentul OSCE privind SALW care le angaja să stabilească și să pună în aplicare controale naționale eficiente privind transferurile de SALW, inclusiv controlul exporturilor și al brokerajului. De asemenea, documentul respectiv evidențiază efectele destabilizatoare pe care le pot avea acumularea excesivă de SALW și slaba gestionare și securitate a depozitelor asupra securității naționale, regionale și internaționale. Acesta identifică distrugerea ca metoda preferată de eliminare a excedentului de SALW.

               (4)

               La 26 mai 2010, statele participante au adoptat Planul de acțiune privind SALW al OSCE, în care se face referire, printre altele, la necesitatea stabilirii sau consolidării cadrului juridic al statelor participante pentru activitățile legale de brokeraj, a consolidării angajamentelor privind gestionarea și securitatea depozitelor de SALW și a consolidării angajamentului statelor participante de a distruge excedentul de SALW și SALW ilicite, precum și a mijloacelor de îmbunătățire a capacității acestora de distrugere a excedentului de SALW și a SALW ilicite.

               (5)

               La 23 iunie 2003, Consiliul a adoptat Poziția comună 2003/468/PESC privind controlul brokerajului cu armament (1), prin care li se solicită statelor membre să adopte toate măsurile necesare, inclusiv un cadru juridic clar pentru activitățile licite de brokeraj, să controleze activitățile de brokeraj care se desfășoară pe teritoriul lor și prin care statele membre sunt încurajate să aibă în vedere controlul activităților de brokeraj exercitate în afara frontierelor lor de către resortisanți rezidenți sau stabiliți pe teritoriul lor,

               (6)

               La 8 decembrie 2008, Consiliul a adoptat Poziția comună 2008/944/PESC de definire a normelor comune care reglementează controlul exporturilor de tehnologie și echipament militar (2). Poziția comună 2008/944/PESC stabilește un set de criterii care să orienteze statele membre în evaluarea cererilor de export, reexport și brokeraj de arme convenționale. Aceasta solicită statelor membre să depună toată eforturile pentru a încuraja alte state care exportă tehnologie sau echipament militar să aplice criteriile poziției comune respective,

         ADOPTĂ PREZENTA DECIZIE:
   Articolul 1
   (1)   În scopul promovării păcii și securității și a unui multilateralism eficient la nivel global și regional, Uniunea urmărește următoarele obiective:

               —

               consolidarea păcii și securității în vecinătatea Uniunii prin reducerea amenințării reprezentate de comerțul ilicit și de acumularea excesivă de SALW în regiunea OSCE;

               —

               sprijinirea multilateralismului eficient la nivel regional prin încurajarea acțiunii OSCE de prevenire a acumulării excesive de SALW și de muniție aferentă și a comerțului ilicit cu acestea.

         (2)   Pentru realizarea obiectivului menționat la alineatul (1), Uniunea se angajează să pună în aplicare următoarele proiecte:

               —

               organizarea unui atelier de formare regional pentru funcționarii relevanți din statele participante însărcinați cu controlul brokerajului în domeniul SALW;

               —

               actualizarea în materie de securitate a locurilor de depozitare a stocurilor de SALW în Belarus și Kârgâzstan;

               —

               distrugerea excedentului de SALW din Belarus și Kârgâzstan pentru prevenirea deturnării acestora către comerțul ilicit;

               —

               introducerea unei aplicații de gestionare a inventarului de SALW pentru îmbunătățirea depozitării, a ținerii evidenței și a urmăririi SALW și a muniției convenționale în mai multe state participante.

         În anexă se prevede o descriere detaliată a proiectelor menționate.
   Articolul 2
   (1)   Înaltul Reprezentant al Uniunii pentru afaceri externe și politica de securitate (ÎR) este responsabil de punerea în aplicare a prezentei decizii.
   (2)   Proiectele menționate la articolul 1 alineatul (2) sunt puse în aplicare din punct de vedere tehnic de către două agenții de punere în aplicare:

               (a)

               Secretariatul OSCE pune în aplicare:

                           —

                           ateliere de formare regionale pentru funcționarii relevanți din statele participante însărcinați cu controlul brokerajului în domeniul SALW;

                           —

                           actualizarea în materie de securitate a locurilor de depozitare a armelor convenționale și muniției din Kârgâzstan;

                           —

                           distrugerea excedentului de SALW din Belarus și Kârgâzstan pentru prevenirea deturnării acestora către comerțul ilicit; precum și

                           —

                           introducerea unui program informatic de inventariere a SALW în scopul unei mai bune gestionări a depozitării, a ținerii evidenței și a urmăririi armelor.

               (b)

               Biroul Programului pentru Dezvoltare al Organizației Națiunilor Unite în Republica Belarus (Biroul PNUD din Belarus) pune în aplicare actualizarea în materie de securitate a locurilor de depozitare a armelor convenționale și muniției din Belarus.

         (3)   Secretariatul OSCE și Biroul PNUD din Belarus își îndeplinesc sarcinile sub responsabilitatea ÎR. În acest sens, ÎR încheie acordurile necesare cu Secretariatul OSCE și cu Biroul PNUD din Belarus.
   Articolul 3
   (1)   Suma de referință pentru punerea în aplicare a proiectului menționat la articolul 1 alineatul (2) este de 1 680 000 EUR.
   (2)   Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului general al Uniunii.
   (3)   Comisia supraveghează gestionarea corespunzătoare a cheltuielilor menționate la alineatul (1). În acest sens, aceasta încheie acordurile de finanțare necesare cu Secretariatul OSCE și cu Biroul PNUD din Belarus. Respectivele acorduri stipulează că Secretariatul OSCE și Biroul PNUD din Belarus trebuie să asigure vizibilitatea contribuției Uniunii în raport cu mărimea acestei contribuții.
   (4)   Comisia depune eforturile necesare pentru a încheia acordurile de finanțare menționate la alineatul (3) cât mai curând posibil după intrarea în vigoare a prezentei decizii. Comisia informează Consiliul cu privire la eventualele dificultăți survenite în decursul respectivului proces și cu privire la data încheierii acordurilor de finanțare.
   Articolul 4
   ÎR înaintează Consiliului rapoarte cu privire la punerea în aplicare a prezentei decizii, pe baza unor rapoarte periodice pregătite de către Secretariatul OSCE și Biroul PNUD din Belarus. Aceste rapoarte stau la baza evaluării efectuate de Consiliu.
   Comisia furnizează informații cu privire la aspectele financiare ale punerii în aplicare a proiectelor menționate la articolul 1 alineatul (2).
   Articolul 5
   (1)   Prezenta decizie intră în vigoare la data adoptării.
   (2)   Prezenta decizie expiră după 36 de luni de la data încheierii acordului de finanțare menționat la articolul 3 alineatul (3). Cu toate acestea, în situația în care acordul de finanțare respectiv nu a fost încheiat în termenul respectiv, prezenta decizie expiră după șase luni de la data intrării sale în vigoare.

      Adoptată la Luxemburg, 25 octombrie 2012.

            Pentru Consiliu

            Președintele

         E. MAVROU

      (1)  JO L 156, 25.6.2003, p. 79.

      (2)  JO L 335, 13.12.2008, p. 99.

      ANEXĂ
      1.   Obiective

      Obiectivul general al prezentei decizii este promovarea păcii și securității în vecinătatea Uniunii prin reducerea amenințării reprezentate de comerțul ilicit de SALW și acumularea excesivă a acestora în regiunea OSCE. Prezenta decizie urmărește și sprijinirea multilateralismului eficient la nivel regional prin sprijinirea acțiunii OSCE de prevenire a acumulării excesive de SALW și de muniție aferentă și a comerțului ilicit cu acestea. Aceste activități cuprind distrugerea excedentelor de SALW în regiunea OSCE, îmbunătățirea securității și a gestionării depozitelor de arme, dezvoltarea unor instrumente corespunzătoare pentru ținerea evidenței armelor și consolidarea controlului transferului de arme convenționale, în special al brokerajului.
      2.   Descrierea proiectelor

      2.1.   Organizarea unui atelier de formare regional pentru funcționarii relevanți din statele participante însărcinați cu controlul brokerajului în domeniul SALW

      2.1.1.   Obiectivul proiectului

                  —

                  Sensibilizarea și îmbunătățirea punerii în aplicare de către statele participante a angajamentelor internaționale și regionale existente în domeniul controlul brokerajului cu SALW;

                  —

                  Analizarea celor mai bune practici și a lecțiilor învățate de la alte țări/regiuni și identificarea aplicabilității acestora la necesitățile participanților.

            2.1.2.   Descrierea proiectului

                  —

                  Organizarea de către Secretariatul OSCE a unui atelier regional de trei zile pentru funcționarii de stat relevanți din până la 15 state participante.

            Reprezentanții organizațiilor internaționale și regionale relevante și alți experți, inclusiv experți ai Uniunii, vor participa la eveniment. La eveniment vor participa până la 70 de participanți. Documentul conceptual detaliat și ordinea de zi a evenimentului vor fi elaborate de Secretariatul OSCE în coordonare cu ÎR și cu organismele relevante ale Consiliului.
      2.1.3.   Rezultatele proiectului

                  —

                  Controale îmbunătățite ale brokerajului în domeniul SALW în statele participante invitate să participe la atelier;

                  —

                  Riscuri reduse de activități ilegale de brokeraj și de comerț ilegal cu SALW și, prin urmare, securitate îmbunătățită pentru populațiile, grupurile și persoanele afectate negativ de comerțul ilegal cu SALW.

            2.1.4.   Locurile de desfășurare a seminarelor

      Secretariatul OSCE va propune o listă de locuri de desfășurare potențiale pentru seminarul regional, care va fi ulterior aprobată de ÎR în consultare cu organismele competente ale Consiliului.
      2.1.5.   Beneficiarii proiectului

                  —

                  Funcționari de stat și autorități naționale din statele participante însărcinați cu controlul transferului de SALW;

                  —

                  Populații, grupuri și persoane afectate negativ de comerțul ilegal cu SALW.

            2.2.   Actualizarea în materie de securitate a locurilor de depozitare a armelor convenționale și muniției din Belarus și Kârgâzstan

      2.2.1.   Obiectivul proiectului

                  —

                  Îmbunătățirea securității și a gestionării depozitelor în până la două locuri de depozitare a SALW din Belarus și până la trei locuri de depozitare a SALW din Kârgâzstan;

                  —

                  Contribuția la securitatea îmbunătățită în Asia Centrală și Europa de Est și reducerea riscului de comerț ilicit cu SALW.

            2.2.2.   Descrierea proiectului

                  —

                  Actualizarea sistemelor de securitate din până la două locuri de depozitare a SALW din Belarus, în conformitate cu cele mai bune practici privind SALW ale OSCE, inclusiv prin instalarea și/sau refacerea instalațiilor electrice necesare, a capacităților de prim ajutor și de combatere a incendiilor, a împrejmuirii și a iluminatului perimetrului, a sistemului de detectare a intrușilor și de alarmă, precum și a echipamentelor de telecomunicații pentru consolidarea securității;

                  —

                  Îmbunătățirea și/sau crearea a până la trei locuri de depozitare a SALW în Kârgâzstan, în conformitate cu cele mai bune practici privind SALW ale OSCE, inclusiv prin instalarea și/sau refacerea împrejmuirii și a iluminatului perimetrului, a ușilor și ferestrelor securizate ale depozitului, a sistemelor de alarmă împotriva intrușilor, a sistemului de televiziune în circuit închis (CCTV) și a echipamentelor de telecomunicații.

            Secretariatul OSCE și Biroul PNUD din Belarus vor identifica, în cooperare cu autoritățile relevante din Belarus și Kârgâzstan, locurile de depozitare care necesită actualizări în materie de securitate și va defini locurile precise care urmează să fie îmbunătățite cu sprijinul prezentei decizii, în consultare cu ÎR și cu organismele competente ale Consiliului. Toate acțiunile, cu excepția celor legate de actualizarea în materie de securitate a locurilor de depozitare a SALW din Belarus, vor fi implementate de către Secretariatul OSCE. În Belarus, acțiunile vor fi implementate de Biroul PNUD din Belarus, întrucât OSCE nu deține o reprezentanță și un statut juridic corespunzătoare în Belarus, și, de asemenea, implementarea acestei părți a proiectului de către Biroul PNUD din Belarus este mai rentabilă în comparație cu o gestionare de la Viena a proiectului de către OSCE. Se menține rolul OSCE în coordonarea și supravegherea implementării proiectului în ansamblu, în ceea ce privește selecționarea locurilor de depozitare și a măsurilor de siguranță și de securitate care urmează a fi aplicate, planurile de lucru anuale, controlul calității lucrărilor încheiate și contribuția națională a Guvernului din Belarus. Guvernele din Belarus și Kârgâzstan vor oferi sprijin proiectului prin contribuție financiară și/sau în natură, după cum este oportun.
      2.2.3.   Rezultatele proiectului

                  —

                  Securitate fizică și gestionare a depozitelor îmbunătățite în până la două locuri de depozitare a SALW din Belarus și până la trei locuri de depozitare a SALW din Kârgâzstan;

                  —

                  Reducerea riscului de comerț ilicit cu SALW și arme convenționale și îmbunătățirea securității în Europa de Est și Asia Centrală.

            2.2.4.   Beneficiarii proiectului

                  —

                  Ministerele apărării din Belarus și Kârgâzstan;

                  —

                  Populații, grupuri și persoane afectate negativ de comerțul ilegal cu SALW.

            2.3.   Distrugerea excedentului de SALW din Belarus și Kârgâzstan pentru prevenirea deturnării acestora către comerțul ilicit

      2.3.1.   Obiectivul proiectului

                  —

                  Reducerea riscului de comerț ilicit cu SALW prin distrugerea armelor excedentare din posesia autorităților naționale relevante din Belarus și Kârgâzstan.

            2.3.2.   Descrierea proiectului

                  —

                  Distrugerea a până la 12 000 de SALW excedentare în Belarus;

                  —

                  Distrugerea a până la 2 000 de SALW excedentare și până la 51 de sisteme portabile de apărare antiaeriană (MANPADS) în Kârgâzstan.

            Guvernele din Belarus și Kârgâzstan vor oferi sprijin proiectului prin asigurarea localurilor și a echipamentului și prin contribuție în natură, după cum este oportun. Toate acțiunile, cu excepția celor legate de actualizarea în materie de securitate a locurilor de depozitare a SALW în Belarus, vor fi implementate de către Secretariatul OSCE.
      În Belarus, acțiunile legate de actualizarea în materie de securitate a locurilor de depozitare a SALW vor fi implementate de Biroul PNUD din Belarus, întrucât OSCE nu deține o reprezentanță și un statut juridic corespunzătoare în Belarus, și, de asemenea, implementarea acestei părți a proiectului de către Biroul PNUD din Belarus este mai rentabilă în comparație cu o gestionare de la Viena a proiectului de către OSCE. Se menține rolul OSCE în coordonarea și supravegherea implementării proiectului în ansamblu, în ceea ce privește selecționarea locurilor de depozitare și a măsurilor de siguranță și de securitate care urmează a fi aplicate, planurile de lucru anuale, controlul calității lucrărilor încheiate și contribuția națională a Guvernului din Belarus.
      2.3.3.   Rezultatele proiectului

                  —

                  Distrugerea unor componente de SALW și MANPADS excedentare în Belarus și Kârgâzstan;

                  —

                  Reducerea riscului de comerț ilicit cu SALW și îmbunătățirea securității în Europa de Est și Asia Centrală.

            2.3.4.   Beneficiarii proiectului

                  —

                  Ministerele apărării din Belarus și Kârgâzstan;

                  —

                  Populații, grupuri și persoane afectate negativ de comerțul ilegal cu SALW.

            2.4.   Introducerea unui program informatic de inventariere a SALW pentru îmbunătățirea gestionării depozitării, a ținerii evidenței și a urmăririi armelor

      2.4.1.   Obiectivul proiectului

                  —

                  Îmbunătățirea gestionării și a ținerii evidenței depozitelor de SALW și de muniție convențională în până la opt state participante, reducând astfel riscul de comerț ilicit cu SALW și muniție convențională.

            2.4.2.   Descrierea proiectului

                  —

                  Prezentarea aplicației privind inventarierea SALW statelor participante interesate pentru până la 20 de persoane;

                  —

                  Reuniuni de experți în până la opt state participante pentru evaluarea compatibilității aplicației privind inventarierea SALW cu cerințele naționale și acțiuni ulterioare cu privire la legislația și procedurile naționale;

                  —

                  Ajustări tehnice aduse aplicației privind inventarierea SALW în până la opt state participante pentru a asigura compatibilitatea cu cerințele tehnice convenite, în cooperare cu Biroul PNUD din Belarus și cu Ministerul Apărării din Belarus;

                  —

                  Traducerea aplicației privind inventarierea SALW în până la trei limbi ale statelor (în total), astfel cum se solicită de către statele participante care introduc aplicația privind inventarierea SALW;

                  —

                  Furnizarea limitată de hardware în până la opt state participante, după caz;

                  —

                  Instalarea unui sistem electronic de ținere a evidenței în până la opt state participante;

                  —

                  Elaborarea unei programe de formare pentru până la opt state participante (două module - pentru personalul statului major militar din capitalele statelor participante selecționate și pentru personalul din locurile de depozitare);

                  —

                  Desfășurarea unei formări în până la opt state OSCE participante în conformitate cu programa de formare de mai sus.

            2.4.3.   Rezultatele proiectului

                  —

                  Îmbunătățirea și standardizarea gestionării și ținerii evidenței depozitelor de SALW și muniție convențională în până la opt state participante;

                  —

                  Reducerea riscului de comerț ilicit cu SALW și muniție convențională în regiunea OSCE.

            2.4.4.   Beneficiarii proiectului

                  —

                  Ministerele apărării din până la opt state participante;

                  —

                  Populații, grupuri și persoane afectate negativ de comerțul ilegal cu SALW.

            Secretariatul OSCE va identifica, în consultare cu ÎR și cu organismele competente ale Consiliului, statele participante care vor beneficia de proiect.
      3.   Durată

      Durata totală estimată a proiectelor va fi de 36 de luni.
      4.   Entitatea de punere în aplicare din punct de vedere tehnic

      Punerea în aplicare din punct de vedere tehnic a prezentei decizii va reveni Secretariatului OSCE și Biroului PNUD din Belarus, care vor îndeplini această sarcină sub responsabilitatea ÎR.
      5.   Raportare

      Secretariatul OSCE și Biroul PNUD din Belarus vor întocmi rapoarte periodice, precum și rapoarte după încheierea fiecăreia dintre activitățile descrise. Rapoartele ar trebui înaintate ÎR în termen de șase săptămâni de la încheierea activităților relevante.
      6.   Costul total estimat al proiectelor și contribuția financiară a Uniunii Europene

      Costul total al proiectelor este de 1 680 000 EUR.


title: 2012/433/UE: Decizia Băncii Centrale Europene din 18 iulie 2012 de abrogare a Deciziei BCE/2012/3 privind eligibilitatea titlurilor de creanță tranzacționabile emise sau garantate pe deplin de Republica Elenă în contextul ofertei de preschimbare a datoriei lansate de Republica Elenă (BCE/2012/14)

text:
               26.7.2012

               RO

               Jurnalul Oficial al Uniunii Europene

               L 199/26

         DECIZIA BĂNCII CENTRALE EUROPENE
   din 18 iulie 2012
   de abrogare a Deciziei BCE/2012/3 privind eligibilitatea titlurilor de creanță tranzacționabile emise sau garantate pe deplin de Republica Elenă în contextul ofertei de preschimbare a datoriei lansate de Republica Elenă
   (BCE/2012/14)
   (2012/433/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță, articolele 12.1 și 18, precum și articolul 34.1 a doua liniuță,
   având în vedere Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (1), în special punctele 1.6, 6.3.1 și 6.3.2 din anexa I la aceasta,
   întrucât:

               (1)

               În temeiul articolului 18.1 din Statutul Sistemului European al Băncilor Centrale și al Băncii Centrale Europene, Banca Centrală Europeană (BCE) și băncile centrale naționale ale statelor membre a căror monedă este euro pot desfășura operațiuni de creditare cu instituțiile de credit și cu alți participanți pe piață pe baza unor garanții corespunzătoare. Criteriile în temeiul cărora este stabilită eligibilitatea garanțiilor pentru operațiunile de politică monetară din Eurosistem sunt prevăzute în anexa I la Orientarea BCE/2011/14.

               (2)

               În temeiul punctului 1.6 din anexa I la Orientarea BCE/2011/14, Consiliul guvernatorilor poate schimba, în orice moment, instrumentele, condițiile, criteriile și procedurile de executare a operațiunilor de politică monetară din Eurosistem. În temeiul punctului 6.3.1 din anexa I la Orientarea BCE/2011/14, Eurosistemul își rezervă dreptul de a stabili dacă o emisiune, un emitent, un debitor sau un garant îndeplinește cerințele privind standardele înalte de creditare, pe baza oricăror informații pe care le poate considera relevante.

               (3)

               În contextul ofertei de preschimbare a datoriei lansate de Republica Elenă pentru deținătorii de titluri de creanță tranzacționabile emise sau garantate de guvernul elen, la 24 februarie 2012 a fost adoptată în beneficiul băncilor centrale naționale o măsură de îmbunătățire a calității colateralului sub forma unui program de răscumpărare care să susțină calitatea titlurilor de creanță tranzacționabile emise sau garantate de Republica Elenă.

               (4)

               Ca o măsură excepțională, Decizia BCE/2012/3 din 5 martie 2012 privind eligibilitatea titlurilor de creanță tranzacționabile emise sau garantate pe deplin de Republica Elenă în contextul ofertei de preschimbare a datoriei lansate de Republica Elenă (2) a suspendat temporar aplicarea cerințelor minime din Eurosistem referitoare la pragurile de calitate a creditelor în ceea ce privește titlurile de creanță tranzacționabile emise sau garantate pe deplin de Republica Elenă, declarându-le eligibile pe durata aplicării măsurii de îmbunătățire a calității colateralului.

               (5)

               La încetarea aplicării măsurii de îmbunătățire a calității colateralului, Consiliul guvernatorilor a hotărât ca pragul de calitate a creditului aplicabil în Eurosistem, astfel cum este prevăzut la punctul 6.3.2 din anexa I la Orientarea BCE/2011/14, să se aplice în ceea ce privește titlurile de creanță tranzacționabile emise sau garantate pe deplin de Republica Elenă, întrucât calitatea acestora de garanții adecvate nu este asigurată în prezent.

               (6)

               Decizia BCE/2012/3 ar trebui prin urmare abrogată,

         ADOPTĂ PREZENTA DECIZIE:
   Articolul 1
   Abrogarea Deciziei BCE/2012/3
   Decizia BCE/2012/3 se abrogă.
   Articolul 2
   Intrare în vigoare
   Prezenta decizie intră în vigoare la 25 iulie 2012.

      Adoptată la Frankfurt pe Main, 18 iulie 2012.

            Președintele BCE

         Mario DRAGHI

      (1)  JO L 331, 14.12.2011, p. 1.

      (2)  JO L 77, 16.3.2012, p. 19.


title: Decizia Parlamentului European din 23 aprilie 2009 privind descărcarea de gestiune pentru execuția bugetului Agenției Europene de Siguranță a Aviației aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/122

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Agenției Europene de Siguranță a Aviației aferent exercițiului financiar 2007
   (2009/647/CE)
   PARLAMENTUL EUROPEAN,

               —

               având în vedere conturile anuale finale ale Agenției Europene de Siguranță a Aviației pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene de Siguranță a Aviației pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației (4), în special articolul 60,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A6-0163/2009),

               1.

               acordă directorului executiv al Agenției Europene de Siguranță a Aviației descărcarea de gestiune pentru execuția bugetului agenției aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene de Siguranță a Aviației, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 16.

      (2)  JO C 311, 5.12.2008, p. 20.

      (3)  JO L 248, 16.9.2002, p. 1.

      (4)  JO L 79, 19.3.2008, p. 1.

      (5)  JO L 357, 31.12.2002, p. 72.
   REZOLUŢIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene de Siguranță a Aviației aferent exercițiului financiar 2007
   PARLAMENTUL EUROPEAN,

               —

               având în vedere conturile anuale finale ale Agenției Europene de Siguranță a Aviației pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene de Siguranță a Aviației pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației (4), în special articolul 60,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A6-0163/2009),

               A.

               întrucât Curtea de Conturi (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;

               B.

               întrucât, la 22 aprilie 2008, Parlamentul a acordat directorului executiv al Agenției Europene de Siguranță a Aviației descărcarea de gestiune pentru execuția bugetului agenției aferent exercițiului financiar 2006 (6), iar în rezoluția sa care însoțea decizia de descărcare de gestiune, inter alia,

                           —

                           lua act de insistența CCE ca agenția, în cooperare cu Comisia, să revizuiască listele actuale de onorarii pentru a se asigura că costurile agenției pentru activitățile de certificare sunt justificate și acoperite de onorarii;

                           —

                           invita agenția și Comisia să revizuiască structura onorariilor agenției, pentru a echilibra costurile și veniturile aferente activităților de certificare;

                           —

                           lua act de răspunsul agenției că regulamentul privind onorariile și taxele (7), care a intrat în vigoare la 1 iunie 2007, ar trebui să genereze venituri suficiente pentru a acoperi costul activităților de certificare;

                           —

                           solicita agenției să instituie un sistem eficient de gestionare a creanțelor care să includă, eventual, dobânzi de întârziere,

               1.

               observă că agenția a dispus de 72 045 000 EUR în credite de angajament și credite de plată de la bugetul 2007;

               2.

               ia act de observația CCE conform căreia schema de personal pentru 2007 cuprindea 467 de posturi temporare, dar creditele bugetare pentru cheltuielile de personal nu acopereau costurile reale de personal aferente acestor posturi, și că, prin urmare, agenția a convenit cu Comisia să reducă numărul de posturi până la maximum 342, dintre care la sfârșitul exercițiului erau ocupate 333;

               3.

               ia act de răspunsul agenției conform căruia reducerea personalului s-a datorat faptului că în primii doi ani de aplicare a regulamentului privind onorariile și taxele, venitul agenției a fost insuficient pentru a acoperi cheltuielile prevăzute; ia act de faptul că agenția face trimitere la un plan de politică de personal pentru 2008-2010, convenit împreună cu Comisia, în care se reflectă reducerea personalului;

               4.

               observă că dezechilibrul dintre venituri și cheltuieli evidențiat în rezoluția anterioară privind descărcarea de gestiune a generat necesitatea reducerii cu 25 % a efectivelor de personal planificate, de la 467 la maximum 342 de posturi;

               5.

               se așteaptă ca, în conturile sale anuale pentru exercițiul financiar 2008, agenția să precizeze în ce măsură se poate ajunge la un echilibru între costuri și venituri în cazul activităților de certificare prin punerea în aplicare a noului regulament privind onorariile și taxele;

               6.

               ia act de criticile CCE referitoare la faptul că modificările de personal ale agenției din 2007 nu au fost reflectate în schema de personal, care nu a fost modificată corespunzător;

               7.

               sprijină întru totul recomandarea CCE ca agenția să își verifice cu atenție coerența previziunilor de cheltuieli, care stau la baza deciziilor autorității bugetare, în special în ceea ce privește costurile de personal; solicită agenției să se asigure că schema de personal corespunde situației reale;

               8.

               ia act de dezacordul dintre CCE și agenție cu privire la calcularea unei sume de 14 900 000 EUR, reprezentând venituri alocate, primită de agenție în 2007 pentru a acoperi costuri de certificare viitoare; ia act de opinia CCE conform căreia agenția a inclus în mod eronat în calculul său onorarii percepute în temeiul regulamentului anterior privind onorariile și taxele; ia act de explicația oferită de agenție, și anume că avea dreptul să includă onorariile respective în calculul său în conformitate cu regulamentul de bază;

               9.

               ia act de criticile CCE cu privire la o serie de proceduri de achiziții publice auditate; ia act de faptul că CCE a constatat că, în cazul unei proceduri, ofertanții au primit informații incomplete privind criteriile de atribuire, iar evaluarea ofertelor a fost lipsită de transparență; ia act de afirmația CCE conform căreia în trei cazuri s-a aplicat procedura restrânsă, deși ar fi trebuit organizată o procedură deschisă de ofertare, deoarece valoarea globală a serviciilor depășea pragul corespunzător;

               10.

               solicită agenției să își respecte promisiunea exprimată în răspunsurile sale de a respecta cu strictețe normele privind achizițiile publice și de a acorda o atenție deosebită furnizării de informații clare potențialilor ofertanți;

               11.

               îndeamnă Comisia să se asigure că agenția menține pe viitor o disciplină financiară strictă și respectă întotdeauna bugetele convenite;

               12.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor europene (8).

      (1)  JO C 278, 31.10.2008, p. 16.

      (2)  JO C 311, 5.12.2008, p. 20.

      (3)  JO L 248, 16.9.2002, p. 1.

      (4)  JO L 79, 19.3.2008, p. 1.

      (5)  JO L 357, 31.12.2002, p. 72.

      (6)  JO L 88, 31.3.2009, p. 201.

      (7)  Regulamentul (CE) nr. 593/2007 al Comisiei (JO L 140, 1.6.2007, p. 3).

      (8)  A se vedea pagina 206 din prezentul Jurnal Oficial.


title: Decizia (PESC) 2017/288 a Consiliului din 17 februarie 2017 de modificare a Deciziei 2011/101/PESC privind măsuri restrictive împotriva Zimbabwe

text:
               18.2.2017

               RO

               Jurnalul Oficial al Uniunii Europene

               L 42/11

         DECIZIA (PESC) 2017/288 A CONSILIULUI
   din 17 februarie 2017
   de modificare a Deciziei 2011/101/PESC privind măsuri restrictive împotriva Zimbabwe
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 15 februarie 2011, Consiliul a adoptat Decizia 2011/101/PESC privind măsuri restrictive împotriva Zimbabwe (1).

               (2)

               Ar trebui să se introducă o derogare de la interdicția vânzării, furnizării, transferului sau exportului de echipamente care ar putea fi utilizate pentru represiune internă, pentru a permite vânzarea, furnizarea, transferul sau exportul anumitor materiale destinate exclusiv pentru utilizarea civilă în proiecte de minerit sau de infrastructură.

               (3)

               Consiliul a efectuat o revizuire a Deciziei 2011/101/PESC, ținând seama de evoluțiile politice din Zimbabwe.

               (4)

               Măsurile restrictive împotriva Zimbabwe ar trebui să fie prelungite până la 20 februarie 2018.

               (5)

               Măsurile restrictive ar trebui să fie menținute în ceea ce privește șapte persoane și o entitate care figurează în anexa I la Decizia 2011/101/PESC. Suspendarea măsurilor restrictive ar trebui să fie reînnoită în ceea ce privește cinci persoane care figurează în anexa II la Decizia 2011/101/PESC

               (6)

               Decizia 2011/101/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2011/101/PESC se modifică după cum urmează:

               1.

               La articolul 3 se adaugă următorul alineat:
               „(3)   Articolul 2 nu se aplică vânzării, furnizării, transferului sau exportului de anumite echipamente care ar putea fi utilizate pentru represiune internă, atunci când echipamentul este destinat exclusiv utilizării civile în proiecte de minerit sau de infrastructură, sub rezerva autorizării, de la caz la caz, de către autoritățile competente ale statului membru exportator.”

               2.

               Articolul 10 se înlocuiește cu următorul text:
               „Articolul 10
               (1)   Prezenta decizie intră în vigoare la data adoptării.
               (2)   Prezenta decizie se aplică până la 20 februarie 2018.
               (3)   Măsurile menționate la articolul 4 alineatul (1) și la articolul 5 alineatele (1) și (2), în măsura în care se aplică persoanelor enumerate în anexa II, se suspendă până la 20 februarie 2018.
               (4)   Prezenta decizie este reexaminată permanent și este reînnoită sau modificată, după caz, în situația în care Consiliul apreciază că obiectivele acesteia nu au fost atinse.”

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 17 februarie 2017.

            Pentru Consiliu

            Președintele

         E. BARTOLO

      (1)  Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (JO L 42, 16.2.2011, p. 6).


title: Decizia (UE) 2017/1654 a Parlamentului European din 27 aprilie 2017 privind descărcarea de gestiune pentru execuția bugetului Autorității Bancare Europene aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/198

         DECIZIA (UE) 2017/1654 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Autorității Bancare Europene aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale Autorității Bancare Europene pentru exercițiul financiar 2015,

               —

               având în vedere Raportul Curții de Conturi privind conturile anuale ale Autorității Bancare Europene pentru exercițiul financiar 2015, însoțit de răspunsul autorității (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a autorității în ceea ce privește execuția bugetară pentru exercițiul financiar 2015 (05873/2017 – C8-0072/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Bancară Europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (4), în special articolul 64,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru afaceri economice și monetare (A8-0079/2017),

               1.

               acordă directorului executiv al Autorității Bancare Europene descărcarea de gestiune pentru execuția bugetului autorității aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Bancare Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 72.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 331, 15.12.2010, p. 12.

      (5)  JO L 328, 7.12.2013, p. 42.


title: Decizia 2014/491/PESC a Consiliului din 22 iulie 2014 de modificare a Deciziei 2013/189/PESC de instituire a Colegiului European de Securitate și Apărare (CESA)

text:
               24.7.2014

               RO

               Jurnalul Oficial al Uniunii Europene

               L 218/6

         DECIZIA 2014/491/PESC A CONSILIULUI
   din 22 iulie 2014
   de modificare a Deciziei 2013/189/PESC de instituire a Colegiului European de Securitate și Apărare (CESA)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 42 alineatul (4),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 aprilie 2013, Consiliul a adoptat Decizia 2013/189/PESC (1) de instituire a Colegiului European de Securitate și Apărare (CESA).

               (2)

               Decizia 2013/189/PESC prevede o valoare de referință financiară destinată acoperirii cheltuielilor CESA pe perioada primelor 12 luni ulterioare încheierii acordului de finanțare, și anume pentru perioada 1 august 2013-31 iulie 2014.

               (3)

               La 25 martie 2014, Comitetul director instituit prin Decizia 2013/189/PESC a convenit că perioada acoperită de acordul de finanțare ar trebui aliniată la perioada contabilă anuală, și anume 1 ianuarie-31 decembrie, pentru a fi nevoie doar de un set de conturi începând cu 2016.

               (4)

               În consecință, ar trebui stabilită o nouă valoare de referință financiară pentru perioada 1 august 2014-31 decembrie 2015.

               (5)

               Decizia 2013/189/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 16 alineatul (2) din Decizia 2013/189/PESC se înlocuiește cu următorul text:

      „(2)   Suma de referință financiară destinată acoperirii cheltuielilor CESA pe perioada primelor 12 luni ulterioare încheierii acordului de finanțare menționat la alineatul (3) este de 535 000 EUR.
      Valoarea de referință financiară destinată acoperirii cheltuielilor CESA în perioada 1 august 2014-31 decembrie 2015 este de 756 000 EUR.
      Sumele de referință financiară destinate acoperirii cheltuielilor CESA pentru perioade ulterioare se decid de către Consiliu.”

   Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 22 iulie 2014.

            Pentru Consiliu

            Președintele

         C. ASHTON

      (1)  Decizia 2013/189/PESC a Consiliului din 22 aprilie 2013 de instituire a Colegiului European de Securitate și Apărare (CESA) și de abrogare a Acțiunii comune 2008/550/PESC (JO L 112, 24.4.2013, p. 22).


title: Decizia Comisiei din 11 martie 2003 de instituire a Biroului Energy Star al Comunității Europene

text:
               15/Volumul 09

               RO

               Jurnalul Ofícial al Uniunii Europene

               232

         32003D0168

               L 067/22

               JURNALUL OFÍCIAL AL UNIUNII EUROPENE

      DECIZIA COMISIEI

   din 11 martie 2003
   de instituire a Biroului Energy Star al Comunității Europene
   (2003/168/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 175 alineatul (1),
   având în vedere Regulamentul (CE) nr. 2422/2001 al Parlamentului European și al Consiliului din 6 noiembrie 2001 privind programul comunitar de etichetare referitoare la eficiența energetică a echipamentelor de birou (1), în special articolul 8 alineatul (1),
   întrucât:

               (1)

               În conformitate cu Regulamentul (CE) nr. 2422/2001, Comisia ar trebui să instituie un Birou Energy Star al Comunității Europene (denumit în continuare „BESCE”) pentru punerea în aplicare a programului comunitar Energy Star, definit de Acordul dintre Guvernul Statelor Unite ale Americii și Comunitatea Europeană privind coordonarea programelor de etichetare referitoare la eficiența energetică a echipamentelor de birou (2).

               (2)

               BESCE ar trebui să fie constituit din reprezentanți naționali, în conformitate cu definiția din Regulamentul (CE) nr. 2422/2001 și din părțile interesate enumerate orientativ în regulamentul respectiv,

         DECIDE:
   Articolul 1
   Se instituie prin prezenta Biroul Energy Star al Comunității Europene „BESCE”.
   Articolul 2
   (1)   Președinția BESCE este deținută de Comisie, reprezentată de Direcția Generală Energie și Transport.
   (2)   Lista orientativă a reprezentanților naționali prevăzută la articolul 9 din Regulamentul (CE) nr. 2422/2001 este cea prevăzută la partea A din anexă.
   În cazul în care sunt desemnați mai mulți reprezentanți naționali, „coodonatorul” este reprezentantul împuternicit de către statul membru, în conformitate cu indicațiile din anexă.
   (3)   Lista orientativă a părților interesate prevăzută la articolul 8 alineatul (3) din Regulamentul (CE) nr. 2422/2001 este cea prevăzută la partea B din anexă.
   (4)   Pentru a asigura o participare echilibrată a tuturor părților interesate pentru fiecare grup de echipamente de birou, președintele poate adapta, după caz, participarea părților interesate.
   Articolul 3
   Prezenta decizie intră în vigoare în a șaptea zi de la data publicării în Jurnalul Oficial al Uniunii Europene.

      Adoptată la Bruxelles, 11 martie 2003.

            Pentru Comisie

         Loyola DE PALACIO

            Vicepreședinte

      (1)  JO L 332, 15.12.2001, p. 1.

      (2)  JO L 172, 26.6.2001, p. 3.
   ANEXĂ
   LISTA ORIENTATIVĂ A MEMBRILOR BESCE
   PARTEA A
   Reprezentanți naționali

               A

               Abteilung IV/3 Bundesministerium für Wirtschaft und Arbeit

               Dl Dipl. - Ing. Matthias BRUNNER (coordonator)

               EVA — Agenția Austriacă pentru Energie

               Dl Herbert RITTER

               B

               Administration de l'Énergie du Ministère des Affaires Économiques; Division Gaz-Électricité

               Dl Luc MICHIELS

               DK

               Agenția Daneză pentru Energie

               Dna Anette GYDESEN

               FIN

               Ministerul Comerțului și Industriei

               Dna Veera PEDERSEN (coordonator)

               Motiva Oy

               Dl Heikki HÄRKÖNEN

               F

               MINEFI/DGEMP — Télédoc 161

               Dna Evelyne BISSON (coordonator)

               Ademe — Centre de Sophia Antipolis

               Dl Alain ANGLADE

               D

               Bundesministerium für Wirtschaft und Technologie

               Dl Dr. Wolfgang STINGLWAGNER (coodonator)

               Deutsche Energie - Argentur

               Dna Dr. Christiane DUDDA

               EL

               Ministerul Dezvoltării

               Dl Dimitrios NOMIDIS (coodonator)

               Ministerul Dezvoltării

               Dl Dimitrios TSALEMIS

               IRL

               Sustainable Energy Ireland

               Dl Tom HALPIN

               Sustainable Energy Ireland

               Dna Antonia SHIELDS

               I

               Segreteria Tecnica della DGERM, Ministerio delle Attività Productive

               Dl Dario CHELLO (coodonator)

               ENEA Ispra

               Dna Milena PRESUTTO

               L

               Service de l'Energie de l'État

               Dl Jean-Paul HOFFMANN

               P

               Direcção Geral da Energia

               Dl Renato ROMANO

               E

               Subdirección General de Planificación Energetica

               Dl Angel CHAMERO FERRER

               S

               Administrația Națională Suedeză a Energiei

               Dna Kristina BEIERTZ

               NL

               NOVEM

               Drs. Ir. Hans-Paul SIDERIUS

               UK

               Department for Environment, Food and Rural Affairs, Zone 6D/11, Ashdown House

               Dl Chris BAKER (coodonator)

               ITS Research & Testing Centre

               Dl Bob HARRISON

               BRE Ltd.

               Dna Monika MUNZINGER

         PARTEA B
   Părți interesate
   Producători
   Asociația europeană a industriei tehnologiei informației, comunicațiilor și bunurilor electronice de consum (EICTA)
   Comercianți
   Eurocommerce
   Grupuri de protecție a mediului
   WWF
   Organizații ale consumatorilor
   Organizația Europeană a Consumatorilor (BEUC)